b'\n_START_ARTICLE_\nPori Big Band\n_START_PARAGRAPH_\nPori Big Band on vuonna 1971 Porissa perustettu big band. Se toimi alun perin Pori Jazz 66 ry:n yhteydess\xc3\xa4 porilaisten jazzharrastajien orkesterina._NEWLINE_Pori Big Band oli merkitt\xc3\xa4v\xc3\xa4 koulutusorganisaatio 1970- ja 1980-luvuilla, jolloin rytmimusiikin opetus suomalaisissa musiikkioppilaitoksissa teki vasta tuloaan. Nyky\xc3\xa4\xc3\xa4n orkesteri toimii Palmgren-konservatoriossa hallinnollisesti itsen\xc3\xa4isen\xc3\xa4 yksikk\xc3\xb6n\xc3\xa4. Yhteisty\xc3\xb6 Pori Jazz 66 ry:n kanssa jatkuu my\xc3\xb6s edelleen. Pori Big Bandin taiteellinen tuottaja on Juha J\xc3\xa4rvinen ._NEWLINE_Pori Big Band on julkaissut viisi albumia. Viimeisin on kes\xc3\xa4ll\xc3\xa4 2012 ilmestynyt Luhtahuitti, jossa orkesterin solistina vierailee bassoklarinetisti Tapani Rinne. Levyn kappaleet ovat Tapani Rinteen ja Arttu Takalon s\xc3\xa4vellyksi\xc3\xa4. Sovituksia ovat kirjoittaneet Iro Haarla ja Arttu Takalo.'